ครม.เลื่อนพิจารณาตั้ง ศูนย์ บรรเทาภัยพิบัติ ยูเอ็น
ประชาไท-5 กค. 48คณะรัฐมนตรี รอ สุรเกียรติ์ ชะลอ เคาะ ผ่านโครงการตั้งศูนย์สนับสนุนการบรรเทาภัยพิบัติฉุกเฉินในประเทศไทย (Emergency Logistics Response Facillity - ELRF) ตามที่ สหประชาชาติเสนอ นายดนุพร ปุณณกันต์ รองโฆษกประจำสำนักนายกรัฐมนตรี ชี้แจงหลังการแถลงข่าวมติครม.วันนี้ ว่า ต้องเลื่อนการพิจารณา เรื่อง การตั้ง ELRF ที่สหประชาชาติ ระบุให้แจ้งตอบรับ ก่อนวันที่ 11 กค. ออกไปก่อน เนื่องจากเป็นวาระกระทรวงต่างประเทศที่มี นาย สุรเกียรติ์ เสถียรไทยรองนายกรัฐมนตรี เป็นเจ้าของเรื่องกำลังติดภารกิจในต่างประเทศ ขณะนี้ อย่างไรก็ตาม นายดนุพร ระบุว่า ในที่ประชุมได้พูดคุยกันบ้างว่าจะทันเวลาที่กำหนดหรือไม่ อย่างไรก็ตามจำเป้นต้องรอเจ้าของเรื่องมาแจงต่อ ครม.ก่อน ทั้งนี้ รายละเอียดการจัดตั้งศูนย์ดังกล่าวเนื่องมาจาก สหประชาติมีความสนใจที่จะเพิ่มศักยภาพในการช่วยเหลือด้านมนุษยธรรมในกรณีเกิดภัยพิบัติรุนแรง และส่งนาย Tun Myat อดีตผู้ช่วยสหประชาชาติได้มาสำรวจสถานที่ตั้ง ELRF ในภูมิภาค ตั้งแต่ ไทย กัมพูชา มาเลเซีย สิงคโปร์ และอินโดนเชีย โดยประเทศที่สนใจตั้งศูนย์ดังกล่าวให้แจ้งไปในเวลาที่กำหนด สำหรับประเทศไทย โครงการที่จะเข้าครม.เพื่อพิจารณาวันนี้ มีรายละเอียดว่า จะเสนอให้เช่าพื้นที่ใกล้สนามบินอู่ตะเภา เพื่อตั้งศูนย์ดังกล่าวในการเช่าระยะยาว ในลักษณะเดียวกับการเช่าอาคารสหประชาชาติที่ ถนนราชดำเนินนอก ปัจจุบัน ส่วน งบประมาณดำเนินการของศูนย์นั้นจะมีทั้งส่วนที่รัฐบาลไทยสนับสนุนและงบประมาณของสหประชาชาติหรืองบสนับสนุนจากประเทศอื่นๆ รวมทั้งเจ้าหน้าที่ ELRF จะได้เอกสิทธิ์และการคุ้มกันแก่เจ้าหน้าที่และสถานที่เหมือนกับที่สหประชาชาติได้รับรวมทั้งยกเว้นค่าธรรมเนียม ภาษี และค่าภาคหลวงต่างๆให้ด้วย 
ประชาไท-5 กค. 48 คณะรัฐมนตรี รอ สุรเกียรติ์ ชะลอ เคาะ ผ่านโครงการตั้งศูนย์สนับสนุนการบรรเทาภัยพิบัติฉุกเฉินในประเทศไทย (Emergency Logistics Response Facillity - ELRF) ตามที่ สหประชาชาติเสนอ